Ügyiratszám: HSZ/11311/2019. Látta: ……………………………….

Szilágyiné Pál Gyöngyi

városfejlesztési irodavezető - helyettes

##### Jegyzőkönyv

**Hajdúszoboszló Város Önkormányzatának**

*Városfejlesztési, Mezőgazdasági Bizottsága 2019.05.29 - én 14.15 órakor kezdődő üléséről*

**Készült:** Hajdúszoboszló Város Önkormányzata Városfejlesztési, Mezőgazdasági Bizottsága (továbbiakban: VMB) és a Gazdasági Bizottság 2019. május 29 - én 14.15 órakor kezdődött nyilvános és egyben együttes üléséről

**Jelen vannak**: a csatolt jelenléti ív szerinti bizottsági tagok: Orosz János, Marosi György Csongor, Németi Attila Sándor, Majoros Petronella, Harsányi István, Máté Lajos, Árva Gergő, Kovács Károly

**Képviselő – testület tagjai közül**: Antalné Tardi Irén, Jónás Kálmán, Kanizsay György Béla

**Gazdasági Bizottság részéről**: Kolozsvári Csaba

**Hajdúszoboszlói Polgármesteri Hivatal részéről**: Dr. Korpos Szabolcs, Lőrincz László, Szilágyiné Pál Gyöngyi, Bárdos Ilona, Szabóné Szabó Mária, Lockár Zsuzsa, Tokai – Kiss Gábor

**Meghívottak**: Czeglédi Gyula Hungarospa vezérigazgató, Kircsi Lajos Hungarospa gazdasági igazgató, Nyéki István VGNZRt vezérigazgató, Nagy László ÉMKK Zrt részéről

**Jegyzőkönyvvezető:** Molnár Edit

Orosz János/VMB elnök: Köszönti a Bizottság tagjait, a hivatal munkatársait, a meghívottakat. Megállapítja, hogy a Bizottság határozatképes, a 9 bizottsági tag közül 8 tag jelent meg az ülésen. Mivel a két bizottság együttes ülését tartja, a levezető elnöki feladatokat átadja, Marosi György Csongornak, a Gazdasági Bizottság elnökének.

Marosi György Csongor/VMB levezető elnök: A kiküldött napirendi javaslatokhoz képest, a Csaba – snack Kft kérelme érkezett be a meghívó elkészülte után, ezért kéri a Tisztelt Bizottságot, hogy kézfeltartással szavazzon a kérelem napirendi felvételről:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta, és a napirendi javaslatok közé felvette a Csaba – snack Kft kérelmét.

Marosi György Csongor/VMB levezető elnök: Aki az így kialakított módosított napirendi javaslatokat elfogadja, kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta az alábbi napirendi javaslatokat, és a következő határozatot hozta:

**71/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága a 2019. május 29 - ei ülésének napirendjét a következők szerint határozza meg:**

**NAPIRENDI PONTOK:**

**A Képviselő - testület 2019. május 30 - i ülés anyagának véleményezése:**

1. Beszámoló az önkormányzati (többségi) tulajdonú gazdasági társaságok 2018. évi tevékenységeiről (1.számú Képviselő testületi napirendi javaslat):

b., Hajdúszoboszlói Városgazdálkodási Nonprofit Zrt.

Előadó: vezérigazgató

1. Előterjesztés a Helyi Építészeti-Műszaki Tervtanács létrehozásáról, működési feltételeiről és eljárási szabályairól. (6.számú Képviselő testületi napirendi javaslat):

Előadó: városi főépítész

1. Előterjesztés garázs felépítmény elővásárlási jog gyakorlására. (3.számú Képviselő testületi napirendi javaslat):

Előadó: gazdasági irodavezető

1. Előterjesztés elővásárlási jog gyakorlására. (9.számú Képviselő testületi napirendi javaslat):

Előadó: gazdasági irodavezető

1. Előterjesztés Jókai sor 1. sz. pavilon elővásárlási jog gyakorlására. (10.számú Képviselő testületi napirendi javaslat):

Előadó: gazdasági irodavezető

1. Előterjesztés Liget utcai ingatlanok hasznosítására. (11.számú Képviselő testületi napirendi javaslat):

Előadó: gazdasági irodavezető

1. Előterjesztés tulajdonosi hozzájárulás Fürdő utcai peron megépítésére. (12.számú Képviselő testületi napirendi javaslat):

Előadó: gazdasági irodavezető

1. Előterjesztés hozzájárulás öntözőcső fektetésére. (13.számú Képviselő testületi napirendi javaslat):

Előadó: gazdasági irodavezető

1. Előterjesztés helyi menetrendszerinti autóbuszközlekedés pályázati eljárással kapcsolatosan. (14.számú Képviselő testületi napirendi javaslat):

Előadó: városfejlesztési irodavezető-helyettes

1. Előterjesztés pályázat megvalósításához többletforrás biztosításáról. (15.számú Képviselő testületi napirendi javaslat):

Előadó: városfejlesztési irodavezető-helyettes

1. Előterjesztés pályázat benyújtásáról. (16.számú Képviselő testületi napirendi javaslat):

Előadó: városfejlesztési irodavezető-helyettes

1. Tájékoztató a lakótelepi parkolási problémák kezelésével kapcsolatos lehetőségekről. (17.számú Képviselő testületi napirendi javaslat):

Előadó: városfejlesztési irodavezető-helyettes

**Csak bizottsági anyag:**

1. Tájékoztatás a helyi menetrendszerinti autóbusz – közlekedés 2019.I.negyedévi működéséről

Előadó: városfejlesztési irodavezető-helyettes

1. Előterjesztés a Szivárvány Óvoda beázásával kapcsolatos sürgős teendőkről

Előadó: városfejlesztési irodavezető-helyettes

1. Előterjesztés ÉLA Bt kérelméről

Előadó: városfejlesztési irodavezető-helyettes

1. Csaba – snack Kft kérelme

Bejelentések, tájékoztatások.

1. **Beszámoló az önkormányzati (többségi) tulajdonú gazdasági társaságok 2018. évi tevékenységeiről**

**b., Hajdúszoboszlói Városgazdálkodási Nonprofit Zrt.**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja a VGNZrt 2018 évi tevékenységéről szóló beszámolót, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta a Hajdúszoboszlói Városgazdálkodási Nonprofit Zrt 2018 évi beszámolóját, és a következő határozatot hozta:

**72/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága elfogadásra javasolja Hajdúszoboszló Város Önkormányzata Képviselő – testületének a Hajdúszoboszlói Városgazdálkodási Nonprofit Zrt 2018 évi beszámolóját.**

**Határidő : 2019.05.30.**

**Felelős : VMB elnök**

1. **Előterjesztés a Helyi Építészeti-Műszaki Tervtanács létrehozásáról, működési feltételeiről és eljárási szabályairól.**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja a Helyi Építészeti – Műszaki Tervtanács létrehozásáról, működési feltételeiről és eljárási szabályairól szóló előterjesztést, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta a Helyi Építészeti – Műszaki Tervtanács létrehozásáról, működési feltételeiről és eljárási szabályairól szóló előterjesztés határozati javaslatát, és a következő határozatot hozta:

**73/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága elfogadásra javasolja Hajdúszoboszló Város Önkormányzata Képviselő – testületének a településképi rendelet végrehajtásához kapcsolódó többlet feladatok és a Helyi Építészeti – Műszaki Tervtanács működtetéséhez a költségvetési tartalékkeret terhére 2019. évre 2,0 MFt keretösszeget biztosít. A következő években a város költségvetésében – az előző évi tényadatok figyelembevételével – tervezni szükséges.**

**Határidő : 2019.05.30.**

**Felelős : VMB elnök**

1. **Előterjesztés garázs felépítmény elővásárlási jog gyakorlására.**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja az előterjesztés határozati javaslatát garázs felépítmény elővásárlási jog gyakorlására, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta a garázs felépítmény elővásárlási jog gyakorlásáról szóló előterjesztés határozati javaslatát, és a következő határozatot hozta:

**74/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága elfogadásra javasolja Hajdúszoboszló Város Önkormányzata Képviselő – testületének, hogy kinyilatkozza a Hajdúszoboszló, Rákóczi utca 25. szám alatt lévő, 6192 hrsz-ú közterület megnevezésű ingatlanon található 9.számú garázs Gál István eladó által 2019.05.10. napon kötött adásvételi szerződésre vonatkozóan Hajdúszoboszló Város Önkormányzata élni kíván elővásárlási jogával, és 1.200.000 Ft vételár megfizetése mellett megvásárolja a 16,38 m2 alapterületű garázst.**

**Az Önkormányzat a vételárat a költségvetési tartalék terhére fizeti meg az eladó részére. A Képviselő – testület felhatalmazza a Polgármestert az adás-vételi szerződés aláírására.**

**Határidő : 2019.05.30.**

**Felelős : VMB elnök**

1. **Előterjesztés elővásárlási jog gyakorlására.**

Marosi György Csongor/VMB levezető elnök: Amennyiben az elővásárlás mellett döntenek, úgy mindenkinek látnia kell, hogy a döntés precedens értékű lesz. Mind a 12 felül építmény tulajdonosa értékesíteni akarja a pavilont, és ezek megvásárlása jelentős összegbe kerül majd az Önkormányzatnak.

Máté Lajos/VMB tag: Ha az Önkormányzat rögzítené az árat, nem fordulna elő ez a helyzet, de a tulajdonosokat mégis kimenekítenék. Jó alkalom nyílik most a terület rendezésére, támogatja az előterjesztés határozati javaslatát.

Lőrincz László/gazdasági irodavezető: Az elővásárlási jog esetében vevő pozícióban lép be az Önkormányzat a jogügyletbe. Adásvételi eljárásnál, az egyezség szerinti összeg a mérvadó. Javasolja a határozati javaslat elfogadását.

Antalné Tardi Irén/önkormányzati képviselő: Támogatja azt az elképzelést, hogy kerüljön vissza az Önkormányzat tulajdonába a felépítmény, és szabadon rendelkezzen továbbiakban az Önkormányzat a területtel. Az 1.számú pavilon esetében nem vásárolná meg a konyhatechnikai eszközöket. A 11 számú pavilon esetében támogatja az elővásárlási jog gyakorlását.

Orosz János/VMB elnök: Halasszuk el a döntést.

Dr. Korpos Szabolcs/jegyző: Az elővásárlási jog határidőre vonatkozik. Dönteni most kell.

Marosi György Csongor/VMB levezető elnök: A holnapi Képviselő – testületi ülésre a Hivatal adjon részletes tájékoztatást az elővásárlási jog gyakorlásával, és a pavilonban lévő eszközök megvásárlásával kapcsolatosan. Aki támogatja, a 11. és 1. sorszámú pavilon elővásárlási jogának ismételt áttekintését, és e lehetőségek tudatában, a döntés Képviselő – testületi ülésre való halasztását, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta, hogy a Hivatal tájékoztatásáig az 1 és 11. sorszámú pavilonnal kapcsolatos döntését elhalasztja.

1. **Előterjesztés Liget utcai ingatlanok hasznosítására.**

Majoros Petronella/VMB tag: Nem támogatja, hogy a fürdő övezetében, vendégekre szakosodott területen városi lovarda létesüljön, azért nem támogatja, mert az elképzelés nem odavaló.

Marosi György Csongor/VMB levezető elnök: Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 8 fő vesz részt) 0 igen, 0 ellenszavazattal és 8 tartózkodással (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) a bizottság nem hozott döntést a Liget utcai ingatlanok hasznosítására.

**75/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága döntését a Hajdúszoboszló, Liget utca – Böszörményi utca sarkán található 2267/26 és 2667/27 hrsz-ú ingatlanok hasznosítására vonatkozóan.**

**Határidő : 2019.05.30.**

**Felelős : VMB elnök**

1. **Előterjesztés tulajdonosi hozzájárulás Fürdő utcai peron megépítésére.**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja az előterjesztés határozati javaslatát Fürdő utcai peronnal kapcsolatos tulajdonosi hozzájárulás kiadására, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta tulajdonosi hozzájárulás Fürdő utcai peronra vonatkozó kiadását, és a következő határozatot hozta:

**76/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága elfogadásra javasolja Hajdúszoboszló Város Önkormányzata Képviselő – testületének, hogy hozzájárulását adja a Hajdúszoboszló, Liget utca – Böszörményi utca sarkán található 2267/26 és 2667/27 hrsz –ú ingatlanok hasznosítására történő nyilvános pályázat kiírásához. A Képviselő – testület felkéri a Hajdúszoboszlói Polgármesteri Hivatalt a pályázati kiírás összeállítására, melyet a Képviselő – testület egy későbbi előterjesztés keretében megtárgyal.**

**Határidő : 2019.05.30.**

**Felelős : VMB elnök**

1. **Előterjesztés hozzájárulás öntözőcső fektetésére.**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja az előterjesztés határozati javaslatát öntözőcső lefektetésére, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta tulajdonosi hozzájárulás kiadását öntözőcső lefektetésére, és a következő határozatot hozta:

**77/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága elfogadásra javasolja Hajdúszoboszló Város Önkormányzata Képviselő – testületének, hogy tulajdonosi hozzájárulását adja, hogy a Hajdúszoboszló Város Önkormányzata tulajdonában lévő hajdúszoboszlói 0144 hrsz – ú csatorna és a 0143/1 hrsz-ú önkormányzati út megnevezésű ingatlan igénybevételével a Hajdúföld Agrárgazdaság Kft öntözőtelepet létesítsen.**

**Beruházó köteles az öntözési időszak alatt az acél repülővezetéket úgy elhelyezni, hogy az önkormányzati út forgalmát és használhatóságát ne zavarja. Beruházó a beruházás kivitelezése során, valamint az öntözőtelep működése alatt harmadik személy részére okozott károkért felelősséggel tartozik.**

**A tulajdonosi hozzájárulást Hajdúszoboszló Város Önkormányzata az öntözés vízjogi engedélyéhez adja ki. A Képviselő – testület felhatalmazza a Polgármestert a szükséges dokumentumok aláírására.**

**Határidő : 2019.05.30.**

**Felelős : VMB elnök**

1. **Előterjesztés helyi menetrendszerinti autóbuszközlekedés pályázati eljárással kapcsolatosan.**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja az előterjesztés határozati javaslatát, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta a helyi menetrendszerinti autóbuszközlekedés pályázati eljárással kapcsolatos előterjesztés határozati javaslatát, és a következő határozatot hozta:

**78/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága elfogadásra javasolja Hajdúszoboszló Város Önkormányzata Képviselő – testületének, hogy az autóbusszal végzett menetrend szerinti helyi személyszállítási közszolgáltatás ellátására vonatkozó közszolgáltatási szerződést - a közszolgáltató kiválasztására irányuló eljárás eredményes lefolytatása érdekében – a jelenleg hatályos szerződéssel azonos tartalommal 2019. szeptember 30. napjáig meghosszabbítja, felhatalmazza a polgármestert a közszolgáltatási szerződés módosítás aláírására.**

**A 2019. évi városi költségvetésben a közszolgáltatás ellátásához szükséges pénzügyi fedezetet biztosított.**

**Határidő : 2019.05.30.**

**Felelős : VMB elnök**

Marosi György Csongor/VMB levezető elnök: Ha a bizottság egyetért, akkor a meghívóban a 13 sorszám alatti anyagot, az ÉMKK Zrt jelenlévő képviselője miatt előre hoznánk.

1. **Tájékoztatás a helyi menetrendszerinti autóbusz – közlekedés 2019.I.negyedévi működéséről**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja az előterjesztés határozati javaslatát, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta a helyi menetrendszerinti autóbusz – közlekedés 2019.I.negyedévi működéséről szóló tájékoztatót, és a következő határozatot hozta:

**79/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága az Észak-magyarországi Közlekedési Központ Zrt. Hajdúszoboszló város területén 2019. I. negyedévben végzett menetrend szerinti helyi személyszállítás tájékoztatójában foglaltakat tudomásul veszi.**

Határidő : -

Felelős : -

1. **Előterjesztés pályázat megvalósításához többletforrás biztosításáról.**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja az előterjesztés határozati javaslatát, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta a pályázat megvalósításához többletforrás biztosítására vonatkozó előterjesztés határozati javaslatát, és a következő határozatot hozta:

**80/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága elfogadásra javasolja Hajdúszoboszló Város Önkormányzata Képviselő – testületének, hogy a Wekerle utca és zug útburkolat felújítása és csapadékvíz elvezetésének fejlesztése című pályázat megvalósításához további 10.640.770,- Ft összegű saját forrást biztosít a 2019. évi költségvetés 1. sz. melléklet (mérleg) tartalékok keret terhére.**

**Határidő : 2019.05.30.**

**Felelős : VMB elnök**

1. **Előterjesztés pályázat benyújtásáról.**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja az előterjesztés határozati javaslatát, az kézfeltartással jelezze:

A VMB (döntéshozatalban 8 fő vesz részt) 7 igen szavazattal (Orosz János, Marosi György Csongor, Máté Lajos, Németi Attila Sándor, Harsányi István, Árva Gergő, Kovács Károly) ellenszavazat nélkül 1 tartózkodással (Majoros Petronella) elfogadta a pályázat benyújtásáról szóló előterjesztés határozati javaslatát, és a következő határozatot hozta:

**81/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága elfogadásra javasolja Hajdúszoboszló Város Önkormányzata Képviselő – testületének, hogy a Bor János utca útburkolat felújítása című pályázat megvalósítását 54.497.249,-Ft összes elszámolható költséggel, támogatási intenzitás és a belső arányok tartása miatt 30.000.000,-Ft összegű támogatás mellett, 24.497.249,-Ft saját forrás biztosításával támogatja megvalósítani.**

**Az önkormányzati összes saját forrás fedezetét a 2019. évi városi költségvetés általános tartalék kerete terhére biztosítja.**

**Határidő : 2019.05.30.**

**Felelős : VMB elnök**

1. **Tájékoztató a lakótelepi parkolási problémák kezelésével kapcsolatos lehetőségekről.**

Marosi György Csongor/VMB levezető elnök: Álláspontja szerint a tájékoztató nem ad választ a felmerülő problémákra, ezért javasolja, hogy a bizottság ilyen formában ne tárgyalja, vegye le a napirendek közül.

Dr. Korpos Szabolcs/jegyző: Négy hétig tartó szakmai fórum keretében lesz lehetőség arra, hogy a lakótelepek közös képviselői elmondják észrevételeiket, javaslataikat. Ezt az időszakot a Hivatal kihasználja arra, hogy a városi szinten jelentkező problémákat közölje a közös képviselőkkel, és így jussanak megállapodásra. Előre szól, a bizottság tagjainak, hogy olyan megoldás nem létezik, amely mindenki tetszését maradéktalanul elnyerné.

Marosi György Csongor/VMB levezető elnök: Kéri a bizottság tagjait, hogy aki egyetért azzal, hogy a zártkörű szakmai fórumon egyeztessenek a lakótelepi parkolási problémák lehetőségeiről, és döntés ez után szülessen, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta, hogy zártkörű szakmai fórumon egyeztetést folytassanak a Hivatal munkatársai és a társasházak közös képviselői a lakótelepi parkolási problémák kezelésével kapcsolatos lehetőségekről.

A tájékoztatót levették a napirendek megtárgyalása közül.

1. **Előterjesztés a Szivárvány Óvoda beázásával kapcsolatos sürgős teendőkről**

Marosi György Csongor/VMB levezető elnök: Kérdés, hozzászólás és vélemény hiányában a szavazás következik. Aki elfogadja az előterjesztés határozati javaslatát, az kézfeltartással jelezze:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta a Szivárvány Óvoda beázásával kapcsolatos sürgős teendőkről szóló előterjesztés határozati javaslatát, és a következő határozatot hozta:

**82/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja a Szivárvány Óvoda tetőszigetelési munkálatainak elvégzését a csatolt árajánlat alapján, bruttó 508.000,-Ft összegben, melynek fedezete a 2019. évi városi költségvetés 14. sz. melléklet 2/ÖK során biztosított.**

**Utasítja a Jegyzőt a szükséges intézkedések megtételére.**

Határidő : **2019. azonnal**

Felelős : **Jegyző**

1. **Előterjesztés ÉLA Bt kérelméről**

Décseiné Dóró Éva/ÉLA Bt. részéről/kérelmező vállalkozó: Szeretné igénybevenni a felkínált helyszínt. Kéri az előterjesztés határozati javaslatának elfogadását.

Marosi György Csongor/VMB levezető elnök: Kéri a bizottság tagjait, hogy amennyiben nincs hozzászólás, úgy kézfeltartással szavazzon az előterjesztés határozati javaslatáról:

A VMB (döntéshozatalban 8 fő vesz részt) 8 igen szavazattal (Orosz János, Marosi György Csongor, Máté Lajos, Németi Attila Sándor, Majoros Petronella, Harsányi István, Árva Gergő, Kovács Károly) ellenszavazat és tartózkodás nélkül elfogadta az ÉLA Bt kérelmével kapcsolatos előterjesztés határozati javaslatát, és a következő határozatot hozta:

**83/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy az ÉLA Bt. 2019. évben a Gábor Áron utcán, a 13. - 19. sz. kijelölt ideiglenes árusító helyeken bringó-hintó kölcsönzési tevékenység végezzen.**

Határidő : azonnal

Felelős : Jegyző

1. **Csaba – snack Kft kérelme**

Marosi György Csongor/VMB levezető elnök: Polgármester Úr támogatja a kérelmet. Az anyaghoz melléklet is érkezett. Ha nincs kérdés, hozzászólás, a szavazás következik. Aki támogatja a Csaba – snack Kft kérelmét, az kézfeltartással jelezze:

A VMB (döntéshozatalban 8 fő vesz részt) 7 igen szavazattal (Orosz János, Marosi György Csongor, Máté Lajos, Németi Attila Sándor, Harsányi István, Árva Gergő, Kovács Károly) 1 ellenszavazattal (Majoros Petronella) tartózkodás nélkül elfogadta a Csaba – snack Kft kérelmét, és a következő határozatot hozta:

**84/2019. (V.29.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága támogatja, hogy a Csaba – snack Kft (5540. Szarvas, Zrínyi Miklós u. 13/1) 2019. évben a Gyógyfürdő előtti téren, 15 m2 nagyságú területen kézműves sör árusítását végezze.**

**A kérelmező köteles a közterület-használatára vonatkozóan a szükséges engedélyeket beszerezni, valamint az igényelt terület használatára vonatkozóan bérleti szerződést kötni.**

Határidő : azonnal

Felelős : Jegyző

Marosi György Csongor/VMB levezető elnök: A bizottsági ülést 16,30 – kor bezárja. Köszöni a résztvevők aktív közreműködését.

**K.m.f.**

***Orosz János Marosi György Csongor***

VMB elnök VMB levezető elnök

***Molnár Edit***

jkv.vezető